LV
1.3.2022.
Eiropas Savienības Oficiālais Vēstnesis
C 100/47
Ābolus novāc pilngatavības stadijā.
Ražas novākšana parasti sākas oktobra beigās un vēlīnākajām šķirnēm turpinās līdz pat decembrim.
Sidra darīšana caurmērā sākas no novembra vidus.
Gaisa temperatūra šajā gada laikā ir zema: tas liedz attīstīties mikrobiem, kuri varētu ietekmēt produkta kvalitāti, un ļauj rūgšanas procesam sākties lēni.
Rūgšana norisinās mucā vai tvertnē (nekādus raugus nepievieno) un turpinās vismaz astoņas nedēļas pretstatā sešām nedēļām citās Normandijas daļās.
Produkta specifika “Cidre du Perche / Perche” ir sidrs, kas otrējā raudzēšanā pudelēs kļuvis dzirkstošs.
Tam piemīt šādas īpašības: — zeltaindzeltena līdz oranža krāsa, — rūgtās, saldās un skābās garšas līdzsvars, — viegli rūgtena vidusgarša un svaiga pēcgarša, — dzīvīgs, taču ne pārmērīgs dzirkstīgums.
Saikne Ābeļu audzēšana ģeogrāfiskajā apgabalā tik plaši izvērsusies tieši reģiona topogrāfisko, klimatisko un ģeoloģisko iezīmju dēļ.
Ar savu viļņoto reljefu un augsnēm, kurām raksturīga laba dabīgā notece, kas ļauj ūdenim cirkulēt, kā arī pietiekams daudzums pieejamu minerālvielu, apgabals piedāvā šai kultūrai labvēlīgus apstākļus.
Tradicionālā jauktā polikultūru un lopkopības prakse un vietējā klimata īpatnības (vēlie pavasari) ir ietekmējušas to, kādas ābeļu šķirnes izvēlas audzēt produkta ražotāji.
Tāpēc apgabala augļdārzos var atrast ap četrdesmit šķirņu ābeļu, kamēr visā Normandijā audzēto sidra ābolu šķirņu ir vairāk nekā 200.
Izmantotās kupāžas katras šķirņu kategorijas īpatnības sapludina tā, lai rezultātā sidrs iemantotu rūgtās, saldās un skābās garšas līdzsvaru: rūgtenās un saldrūgtenās šķirnes, kas bagātas ar fenolu savienojumiem, dod zeltaindzelteno līdz oranžo krāsu un viegli rūgteno vidusgaršu, saldenās un saldrūgtenās šķirnes piešķir apaļīgumu, bet skābenās šķirnes, ko pievieno nelielā daudzumā, dod svaiguma sajūtu.
Tā kā augļi ienākas vēlu, sidra darīšana visbiežāk sākas no novembra.
Temperatūra šajā periodā ir zemāka nekā septembrī–oktobrī, tāpēc fermentācija notiek lēni un ļauj izplaukt “Cidre du Perche / Perche” raksturīgo aromātu buķetei.
Otrējā raudzēšana pudelēs sidru padara dzīvīgu, taču ne pārmērīgi dzirkstošu un veicina aromātu veidošanos.
Atsauce uz specifikācijas publikāciju https://info.agriculture.gouv.fr/gedei/site/bo-agri/document_administratif-964fa31f-76f5-4816-ad72-ff8e3bcb255a